Strasbourg

Strasbourg (fransk uttale:  , tysk: Straßburg eller Strassburg , elsassisk : Strossburi ) er en by i Frankrike. Hovedstaden i den historiske regionen Alsace (tysk Elsass) er den også hovedstad i departementet Bas-Rhin og regionen Grand Est og den er også en av hovedstedene i EU. Byen er møtested for Europaparlamentet, Europarådet og Den europeiske menneskerettsdomstolen, og hovedkvarter for Eurokorpset. Strasbourgs historiske sentrum på øya Grande Île ble i 1988 oppført på UNESCOs verdensarvliste. Verdensarvområdet ble i 2017 utvidet med Neustadt.

 Navn 
Gamle navn : Argentorate, Argentoratum, Argentina (antikk), Stradeburgum (590), Strateburgo (590), Stratburgo (728), Strasburga (762), Strazburc (1061), Straborc (1262), Estrabourch (1289). 

Det først bysnavnet var keltisk Argantorati < Argentorate, navnet ble romanisert i Argentoratumm (Argentoraton, 2. århundre), samme navn som  (Mayenne, Argentrato 9. århundre). Etymologien til dette begrepet er omdiskutert. Noen ser en forbindelse til den store keltiske gudinnen, , hvor Argantia er ett av hennes epitet og som identifiseres med månen. Den mest vanlige oppfatningen  er at den keltiske roten arganto- (sølv, skinnende) viser til den sølvaktige fargen og glansen fra en elv (jf. Argens, Arc osv.), i dette tilfellet Ill (Ainos på gallisk). Denne hypotesen styrkes av det gamle navnet på Horbourg (Argentovaria), en kommune som også ligger ved Ill, der elementet ver / var spesifikt betegner en elv på indoeuropeisk.

 Historie 
Romerne etablerte en militær utpost omtrent der byen ligger i dag, som ble kalt Argentoratum. Fra 300-tallet var byen bispesete og på 400-tallet bosatte alemannere, hunere og frankere seg i byen. Den ble i 1262 en del av Det tysk-romerske rike og var et viktig kommersielt senter i middelalderen. Katedralen i Strasbourg ble ferdigstilt i 1439. I 1520-årene var Martin Luther aktiv i Strasbourg, og hans tilhengere etablerte et universitet her i det følgende århundret.

Strasbourg ble annektert av Frankrike i september 1681. Den offisielle intolerante religiøse politikken som førte til at mange franske protestanter flyktet fra Frankrike (mest til Preussen) fikk likevel mindre betydning i Strasbourg, selv om protestanter ble utelukket fra offentlige embeter. Byen fortsatte å være sterkt preget av tysk kultur; på begynnelsen av 1770-årene studerte Goethe her, og byen ble et krystalliseringspunkt for den litterære bevegelsen Sturm und Drang. Med veksten i handel og industri ble byens befolkning tredoblet på 1800-tallet til rundt 150 000.

Byen ble i 1871 igjen en del av Tyskland da Preussen vant den fransk-prøyssiske krig, men gikk i 1919 tilbake til Frankrike. Den ble annektert tysk område fra 1940 og fransk igjen fra 1945, etter avslutningen av den andre verdenskrigen.

 Sport 
Byens fotballag er RC Strasbourg.

 Utdanning 
 École nationale supérieure d'informatique pour l'industrie et l'entreprise
 École pour l'informatique et les techniques avancées
 École pour l'informatique et les nouvelles technologies
 EM Strasbourg Business School
 ISEG Marketing & Communication School
 ISG Programme Business & Management

 Befolkningsutvikling 
Antall innbyggere i kommunen 

 Referanser 

 Eksterne lenker 

 Kommunedata INSEE
 Strasbourg.info


Kategori:Verdensarven i Frankrike
Kategori:Stater og territorier etablert i 1262
Kategori:Stater og territorier opphørt i 1681